15.11.2022 г.
в.
BG
Официален вестник на Европейския съюз
C 433/33
Определения (член 3)
16.
В компромисния текст основните определения бяха приведени в съответствие с общия подход на Съвета.
По-специално „дружество, допуснато до борсова търговия“ беше дефинирано като дружество, чието седалище се намира в държава членка и чиито акции са допуснати за търгуване на регулиран пазар. г.
Цели (член 5)
17.
Предложението на Европейската комисия вече включваше две алтернативни цели: 40% за директори без изпълнителни функции или 33% за всички директори, въпреки че втората цел не беше формулирана толкова детайлно.
Съветът преформулира двете цели, като ги направи еднакво детайлни, с оглед изясняване на обхвата и на предвидените алтернативи.
Европейският парламент не беше видял необходимост от подобна промяна и изрази загриженост, че това може да изглежда като намаляване на равнището на амбиция.
Като компромис текстът на член 5 беше леко изменен, за да изключи формулировката „да постигнат целта“, а вместо това да посочва задължението на държавите членки да гарантират, че спрямо дружествата, допуснати до борсова търговия, „се прилага“ една от двете цели.
Самите цели обаче останаха непроменени. д.
Публични дружества срещу частни дружества, и дружества, в които членовете на по-слабо представения пол представляват по-малко от 10% от служителите
18.
Съветът пожела да се заличи разпоредбата, която прави разграничение между публични и частни дружества и определя за първите по-ранна целева дата.
От своя страна, Парламентът поиска да се заличи разпоредбата, която позволява на държавите членки да освобождават от прилагането на основните разпоредби дружествата, в които членовете на по-слабо представения пол представляват по-малко от 10% от служителите.
В дух на компромис и двете разпоредби бяха заличени.
В.
Процедури за подбор
а.
Утвърдителни действия (член 6)
19.
Позицията на Парламента съдържаше няколко разпоредби, приложими към етапа на предварителен подбор.
Като компромис съзаконодателите постигнаха съгласие по формулировка, в която ясно се посочва, че утвърдителните действия се прилагат за целия процес на подбор.
В съответствие с този подход и в контекста на установената съдебна практика по този въпрос, в компромисния текст се посочва, че целта за подобряване на равенството между половете следва да ръководи целия процес, включително предварителния подбор, и че при избора между кандидати, които са еднакво квалифицирани, приоритет се дава на кандидата на по-слабо представения пол, но това не е автоматично или безусловно. б.
Изисквания за предоставяне на информация (член 6, параграф 3)
20.
В позицията си Парламентът разшири списъка с информация, която дружествата ще са задължени да предоставят на неуспелите кандидати.
Като част от цялостния компромис обаче съответните разпоредби бяха запазени във формулировка, близка до първоначално предложената от Комисията.
Г.
Клауза за спиране на прилагането (член 12)
21.
В общия си подход, в духа на субсидиарността, Съветът доразви и прецизира клаузата за спиране на прилагането, предвидена в предложението на Комисията, за да се предостави съществена гъвкавост на държавите членки, които вече са предприели мерки с равностойна ефективност за подобряване на баланса между половете в управителните съвети на дружествата и следва съответно да имат право да спрат прилагането на установените в директивата процедурни изисквания.
Парламентът обаче счете, че предвидената в текста на Съвета клауза за спиране на прилагането потенциално е твърде отворена и неясна в някои части, което създава впечатлението за наличие на възможност за заобикаляне.
Като компромис съзаконодателите се споразумяха да уточнят, че клаузата за спиране на прилагането ще може да се използва само от държави членки, които са приели национални мерки с доказана „равностойна ефективност“, което означава, че следва да се изискват или задължителни количествени мерки в националното законодателство, или действителни резултати по отношение на конкретен постигнат процент.
Освен това, съгласно компромисния текст, за да може дадена държава членка да се възползва от клаузата за спиране на прилагането, условията трябва да бъдат изпълнени към датата на влизане в сила на директивата.